
s 37. sjednice Vijeća Gradske četvrti Peščenica - Žitnjak 
održane 18. lipnja 2024. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Ivan Držanić, Marko Korošec, Renata Vojnović, Antonija Komazlić, Ana Miloš, Darko Stošić, Ramiza Memedi, Dragan Vučić, Ljiljana Ivanac, Gloria Tkalčić, Đurđica Radaković Groš, Filip Knežević, Marko Jelenčić

Odsutni članovi Vijeća: 
Zdravko Čabraja, Ivana Atlija, Zvonko Dumančić

Ostali prisutni: Mario Sobočan 
(*napomena: utvrđeno kako mu je po sili zakona mandat od 17. lipnja 2024. u mirovanju zbog imenovanja na novo radno mjesto nespojivo s članstvom u Vijeću GČ te se smatra da sjednici prisustvuje kao gost)

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, promet, civilnu zaštitu i sigurnost, Boris Berber i viša stručna suradnica za rad tijela mjesne samouprave, Iva Dujić Horvat.

Konstatira se da u radu sjednice sudjeluje 15 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda, predsjednik Vijeća, Nikola Zdunić, otvara raspravu o zapisniku s 36. sjednice Vijeća GČ.
Obzirom da nema primjedbi, zapisnik se jednoglasno verificira. 
Prelazi se na utvrđivanje dnevnog reda sjednice. 
Na prijedlog predsjednika Vijeća da se iz dnevnog reda sjednice izostavi točka: davanje mišljenja po čl. 86. Statuta GZ, budući da se predloženi akti ne odnose posebno na našu Gradsku četvrt, vijećnici nemaju primjedbu. 

Prijedlog se daje na glasanje, nakon čega se utvrđuje da je jednoglasno donesen  

DNEVNI RED
[bookmark: _Hlk49872093]

1. Donošenje zaključka o usvajanju Prijedloga izmjene Programa održavanja    komunalne infrastrukture na području Gradske četvrti Peščenica - Žitnjak u 2024.

2. Prijedlog zaključka o davanju mišljenja o Prijedlogu izmjena Programa građenja komunalne infrastrukture na području Grada Zagreba u 2024

3. Prijedlog Zaključka o davanju mišljenja o Prijedlogu izmjena Programa održavanja komunalne infrastrukture na području Grada Zagreba u 2024.

4. Prijedlozi zaključaka o rješavanju aktualne komunalne problematike na području Gradske četvrti 

5. Izvješća, pitanja i prijedlozi




Ad 1.) Donošenje zaključka o usvajanju Prijedloga izmjene Programa održavanja komunalne infrastrukture na području Gradske četvrti Peščenica - Žitnjak u 2024.

Predsjednik podsjeća kako su vijećnici materijale za točku primili putem elektronske pošte te otvara raspravu. Obzirom da se nitko nije javio, prijedlog se daje na glasanje nakon čega se konstatira kako je Vijeće, jednoglasno donijelo


[bookmark: _heading=h.gjdgxs]Z A K LJ U Č A K
o usvajanju Prijedloga izmjene Programa održavanja komunalne infrastrukture na području Gradske četvrti Peščenica - Žitnjak u 2024.

1. Vijeće Gradske četvrti Peščenica - Žitnjak razmotrilo je i utvrdilo Prijedlog izmjene Programa održavanja komunalne infrastrukture Gradske četvrti Peščenica - Žitnjak u 2024., što ga je izradio Gradski ured za mjesnu samoupravu, promet, civilnu zaštitu i sigurnost.

2. Vijeće predlaže Gradskoj skupštini Grada Zagreba da razmotri Prijedlog i donese Izmjene Programa, u predloženom tekstu.

3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 2.)  Prijedlog zaključka o davanju mišljenja o Prijedlogu izmjena Programa građenja komunalne infrastrukture na području Grada Zagreba u 2024

Predsjednik uvodno pojašnjava kako je u suradnji s vijećnicom Komazlić predložena izgradnja
novog nogostupa u naselju Kozari Bok od odvojka IX. do Ulice Nede Krmpotić – od  Doma 
zdravlja do vrtića i osnovne škole, preduvjet je rješavanje imovinsko-pravnih prepreka što će
uskoro započeti.

Drugi prijedlog je uklanjanje javne rasvjete u Lovinčićevoj ulici na podruju MO Ferenščica.
Predsjednik, također, informira vijećnike i o promjeni financiranja nogostupa Žitnjak Martinci, Sektor za ceste izvijestio je kako ove godine nije moguće realizirati gradnju, no to ostaje u programu za iduću godinu. 
Obzirom da se nitko ne javlja za riječ, predsjednik prijedlog zaključka daje na glasanje.

Vijeće, jednoglasno, bez rasprave donosi

Z A K LJ U Č A K

o davanju mišljenja o Prijedlogu izmjena Programa građenja komunalne infrastrukture na području Grada Zagreba u 2024.


	
	1. Vijeće Gradske četvrti Peščenica - Žitnjak daje pozitivno mišljenje o Prijedlogu izmjena Programa građenja komunalne infrastrukture na području Grada Zagreba u 2024. uz sljedeću dopunu:
· zamjena sustava javne rasvjete u Lovinčićevoj ulici (van funkcije – ne može se spojiti na postojeću mrežu).




	
	2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.







Ad 3.) 	Prijedlog Zaključka o davanju mišljenja o Prijedlogu izmjena Programa održavanja komunalne infrastrukture na području Grada Zagreba u 2024.

Predsjednik podsjeća kako su vijećnici materijale za točku primili putem elektronske pošte te otvara raspravu. Obzirom da se nitko nije javio, prijedlog se daje na glasanje nakon čega se konstatira kako je Vijeće, jednoglasno donijelo 


Z A K LJ U Č A K

o davanju mišljenja o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.


	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.


	2.
	Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.





Ad 4.) Prijedlozi zaključaka o rješavanju aktualne komunalne problematike
Predsjednik podsjeća nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora te napominje kako je naknadno pristigao prijedlog zaključka VMO Savica Šanci o potrebi izgradnje javnog odvodnog kanala u Budaševskoj ulici.  Otvara se rasprava o prijedlozima.
S obzirom da nema primjedbi, prijedlozi zaključaka o rješavanju aktualne problematike se daju na glasanje te se konstatira da su jednoglasno doneseni sljedeći zaključci:

Z A K L J U Č A K
[bookmark: _Hlk129851635]o prijedlogu za mjerenje buke u zoni punionice Coca-Cola HBC Hrvatska 
u Sachsovoj ulici


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/24-003/1126; URBR:251-13-11-11/003-24-3, donesen na 36. sjednici Vijeća te predlaže nadležnom državnom tijelu da
· izvrši stručni očevid i mjerenje buke u zoni punionice Coca-Cola HBC Hrvatska u Sachsovoj ulici, koja izaziva veliku smetnju i umanjuje kvalitetu života stanovnika u okolici navedene tvrtke;
· izvijesti Vijeće o učinjenom.

1. Ovaj zaključak dostavit će se Državnom inspektoratu RH.

Z A K LJ U Č A K
o prijedlogu korekcije voznog reda autobusne linije 276  


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka, KLASA:024-08/24-003/1108, URBR:251-13-11-11/003-24-10  donesen na 38. sjednici Vijeća te predlaže nadležnom Ministarstvu  da
· razmotri mogućnost korekcije (povećanje frekvencije) reda vožnje na autobusnoj liniji 276 Kvaternikov trg – Resnik – Ivanja Reka sukladno odgovoru ZET-a d.o.o. na zahtjev za korekcijom voznog reda autobusnih linija 216 i 276, s obzirom da je  linija 276 klasificirana kao međužupanijska te bi korigiranje polazaka na liniji 216 iziskivalo pomicanje polazaka i na liniji 276;
· izvijesti  Vijeće o učinjenom. 

1. Ovaj zaključak dostavit će se Ministarstvu mora, prometa i infrastrukture.

Z A K L J U Č A K
o potrebi postave zaštitne barijere uz dječje igralište 
u ulici Otona Župančiča 2–2A-2B


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora „Janko Matko“, KLASA:024-08/24-003/597; URBR:251-13-11-11/010-24-5, donesen na 38. sjednici Vijeća te predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi barijere uz dječje igralište u Ulici Otona Župančiča s istočne strane kbr. 2–2A-2B , bilo u vidu sadnje zelene živice ili ograde, sa svrhom zaštite djece od prometa koji se odvija ulicom;
· izvijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za zelene površine. 

Z A K L J U Č A K
o prijedlogu za ocjenu mogućnosti izgradnje bočnog parkirališta odnosno postavu zaštitnih stupića/klamerica uz zapadnu stranu ograde DV Duga, Trpinjska ulica kod kbr. 23 


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/24-003/970; URBR:251-13-11-11/003-24-6, donesen na 39. sjednici Vijeća te predlaže nadležnom gradskom uredu da 
· izvrši stručni očevid i donese mišljenje o mogućnosti izgradnje bočnog parkirališta uz zapadnu stranu ograde DV Duga, Trpinjska ulica kod kbr. 23;
· u slučaju nemogućnosti gradnje parkirališta donese rješenje o postavi zaštitnih stupića/klamerica u svrhu onemogućavanja parkiranja uz ogradu;
· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.

Z A K L J U Č A K
o prijedlogu za pojačanu policijsku ophodnju dječjeg parka u 
Kušlanovoj 50 B - Bužanova 41


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/24-003/765; URBR:251-13-11-11/003-24-12, donesen na 38. sjednici Vijeća te predlaže službi nadležnoj za nadzor i održavanje javnog reda i mira da 
· pojača ophodnju djelatnika policije područja oko dječjeg igrališta u Kušlanovoj 50 B - Bužanova 41 zbog učestalih prijava građana za ometanje reda, mira i normalnog načina života stanara od strane većih grupa mladih osoba.  

2. Ovaj zaključak dostavit će se PU zagrebačkoj, IV. policijskoj postaji. 


Z A K L J U Č A K
o prijedlogu za popločavanje površine oko novopostavljenog javnog zdenca u Čerininoj ulici


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/24-003/970; URBR:251-13-11-11/003-24-5, donesen na 39. sjednici Vijeća te predlaže nadležnom gradskom uredu da 
· izvrši stručni očevid i donese mišljenje o mogućnosti popločavanja dijela površine oko novopostavljenog javnog zdenca u parku u Čerininoj ulici, koja se prilikom korištenja pretvara u veliku blatnu površinu;
· izvijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za zelene površine. 

Z A K L J U Č A K
o prijedlogu za postavu zaštitnih stupića u ulici Divka Budaka od kbr. 7 do 9


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/24-003/765; URBR:251-13-11-11/003-24-14, donesen na 38. sjednici Vijeća te predlaže nadležnom gradskom uredu da 
· izvrši stručni očevid sa svrhom utvrđivanja tehničkih mogućnosti postave zaštitnih stupića na nogostupu u ulici Divka Budaka od kbr. 7 do 9,
· izvijesti Vijeće o učinjenom

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost. 

Z A K LJ U Č A K
o prijedlogu postave prometnog znaka zabrane zaustavljanja i parkiranja 
u ulici Divka Budaka kod kbr. 1 ili znaka za požarni put


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/24-003/970, URBR:251-13-11-11/003-24-8,  donesen na 39. sjednici Vijeća te  predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi prometnog znaka zabrane zaustavljanja i parkiranja u ulici Divka Budaka kod kbr. 1 ili znaka za požarni put;
· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.

Z A K L J U Č A K
o potrebi izgradnje javnog odvodnog kanala u Budaševskoj ulici 
kod kbr. 22 A i 24 A


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Savica Šanci, KLASA:024-08/24-003/1180; URBR:251-13-11-11/002-24-6, donesen na 38. sjednici Vijeća te predlaže isporučitelju usluga javne odvodnje na području Grada Zagreba da
· u svoje planove i programe za iduća razdoblja uvrsti rekonstrukciju/izgradnju javnog odvodnog kanala na dijelu  Budaševske ulice ispred kbr. 22A i 24 A, koji nedostaje do spoja s izgrađenom odvodnom mrežom, kako bi se spriječilo izlijevanje otpadnih voda prema stambenom objektu na kbr. 22A  prilikom obilnih padalina; 
· izvijesti Vijeće o učinjenom.

2. Ovaj zaključak dostavit će se Vodoopskrbi i odvodnji d.o.o.
Z A K L J U Č A K
o potrebi rušenja osušenog stabla u Koparskoj ulici


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Vukomerec, KLASA:024-08/24-003/985; URBR:251-13-11-11/002-24-7, donesen na 36. sjednici Vijeća te predlaže nadležnom gradskom uredu da 
· izvrši stručni očevid i pokrene postupak za izdavanje rješenja za rušenje osušenog stabla oraha na lokaciji Koparska 48B – iza trafostanice,
· izvijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za zelene površine. 

Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

MO FERENŠČICA 
· Postavljanje klamerica za parkiranje bicikala na području MO:
· nogostup ispred MO Ferenščica na k.č.br. 3605, MB:335533 k.o. Peščenica – 2 klamerice
· pješačka zona kod gradskog sata na lokaciji Ivanićgradska 54 – 3 klamerice
· ispred OŠ Augusta Cesarca – kod škole uz rampu za osobe s invaliditetom – 3 klamerice (ravnateljica OŠ odobrila lokaciju)
· ordinacija obiteljske i dentalne medicine na lokaciji Ježevska 19 – 2 klamerice

MO PEŠČENICA 
· Popločavanje dijela površine oko novopostavljenog javnog zdenca u parku u Čerininoj ulici (prilikom korištenja pretvara se u blatnu površinu).

2. Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 	





Ad 5.) Izvješća, pitanja i prijedlozi
Predsjednik podsjeća članove Vijeća da su im elektroničkom poštom dostavljene informacije o sastancima koji su se održali, pokrenutim postupcima i odgovorima  pristiglima između dviju sjednica. Voditelj Berber izvještava o otvaranju radova Zrinjevca na OŠ Frana Krste Frankopana.  Predsjednik otvara raspravu.

Za riječ se javljaju:
Vijećnica Radaković Groš – poziva Vijeće i predsjednika da zajedno obilježe državni praznik 22. lipnja – Dan antifašističke borbe, polaganjem vijenca u Ivanjoj Reci kod vatrogasnog doma, kao što se to činilo prijašnjih godina.
Također, napominje kako još uvijek nije na uvid dobila troškovnik obnove spomenika o čemu upozorava na nekoliko prošlih sjednica te na istom inzistira i dalje.

Predsjednik pozdravlja prijedlog vijećnice te odgovara kako je Vijeće već osiguralo sredstva za vijenac te napominje da će naknadno biti poslano vrijeme i lokacija polaganja vijenca s obzirom da se navedeni spomenik ne nalazi na području GČ Peščenica-Žitnjak već GČ Sesvete.
Što se troškovnika tiče, on će se ponovo zatražiti od nadležnog Ureda.

Vijećnica Memedi – pita što je s nogostupom u II. Resniku. 
Predsjednik odgovara kako je tek gotov proces javne nabave za izgradnju projekta.
Voditelj Berber napominje da još niti jedan projekt za izgradnju nogostupa nije gotov zbog problematike sa pješačkim prijelazima. 

Predsjednik za kraj poziva vijećnike u petak (21.6.) na manifestaciju na tržnici Volovčica u sklopu koje će biti radionicu za djecu, participativni otvoreni mikrofon te ljetno kino – projekcija filma Dječak i čaplja.

Nakon što su raspravljene sve točke dnevnog reda, predsjednik zaključuje sjednicu u 18:30 h.
Zapisnik vodila:
Iva Dujić Horvat

KLASA:024-08/24-002/
URBROJ:251-13-11-11-24-
Zagreb, 18. lipnja 2024.

                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl.politolog 

Članovi Vijeća Točka 1.                     Točka 2 .      Točka 3 .      Točka 4 .      

1. NIKOLA ZDUNIĆ

+ + + +

2. DARKO STOŠIĆ

+ + + +

3. ANTONIJA KOMAZLIĆ

+ + + +

4. ANA MILOŠ

+ + + +

5. TOMICA RIŽMARIĆ

+ + + +

6. IVAN DRŽANIĆ

+ + + +

7. LJILJANA IVANAC

+ + + +

8. RAMIZA MEMEDI

+ + + +

9. IVANA ATLIJA

10. FILIP KNEŽEVIĆ

+ + + +

11. ZVONKO DUMANČIĆ

12. DRAGAN VUČIĆ

+ + + +

13. ZDRAVKO ČABRAJA

14. RENATA VOJNOVIĆ

+ + + +

15.

ĐURĐICA RADAKOVIĆ 

GROŠ

+ + + +

16. MARKO JELENČIĆ

+ + + +

17. GLORIA TKALČIĆ

+ + + +

18. MARKO KOROŠEC

+ + + +

Izvješće o glasanju na sjednicama - 37. sj.


